Gesonde Seks Huiswerk #28 – Bad Seks | Timothy Kieswetter's Blog oor Gesonde Seksualiteit
Gesonde Seks Huiswerk #28 – Bad Seks
Posted on January 20, 2012 by Timothy Kieswetter
Gesonde Seks Huiswerk #28
Seks in die bad!
Verlede week se huiswerk was stort-seks, maar omdat baie van julle net baddens het en nie kon deelneem nie, doen ons vandag bad-seks! Enige iemand wat al seks in die bad probeer het, sal verstaan dat dit nie die maklikste ding in die wêreld is nie! In die eerste plek is dit moeilik om die vrou te penetreer want die water spoel al haar lubrikasie weg en net wanneer die man sy lê gekry het en sy ritme reg het, spat al die water uit die bad uit!
Om seks in die bad te hê, gaan nie oor penetrasie van die liggaam nie, maar eerder oor die penetrasie van die siel. Wat is meer romanties as 'n bad vol skuim, die vars reuk van skoonheid en sagte kerslig wat jou maat se gesig verhelder?
Ons gejaagde lewens laat ons nie toe om een oomblik te ontspan nie . . . en dis amper iets wat ons in ons dagboek moet inskryf. So as jy nodig het om dit te doen, doen dit. Skryf in jou dagboek: Bad-seks! Daar is niks beter as om saam met jou maat in die bad te ontspan nie.
Tap vanaand vir jou maat 'n bad en masseer mekaar se kop, skouers en hakke. "Groom" mekaar soos wat die Engelse sal sê. Skrop hakke, spons af en vryf warm! Hierdie sal julle na 'n nuwe vlak van intimiteit neem!